ข้อบัญญัติองค์การบริหารส่วนตำบลท่าทรายข้อบัญญัติองค์การบริหารส่วนตำบลท่าทรายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่องค์การบริหารส่วนตำบลท่าทรายอำเภอเมืองสมุทรสาคร จังหวัดสมุทรสาครพ.ศ.๒๕๕๑ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลท่าทรายโดยความเห็นชอบของสภาองค์การบริหารส่วนตำบลท่าทราย นายอำเภอเมืองสมุทรสาคร ผู้ว่าราชการจังหวัดสมุทรสาครคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าทรายเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่องค์การบริหารส่วนตำบลท่าทราย อำเภอเมืองสมุทรสาคร จังหวัดสมุทรสาคร พ.ศ.๒๕๕๑ข้อ ๒[๑]ข้อบัญญัติองค์การบริหารส่วนตำบลท่าทรายนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืดตำบลคอกกระบือ ตำบลนาดี ตำบลบ้านเกาะ ตำบลพันท้ายนรสิงห์ ตำบลท่าทราย ตำบลโคกขามตำบลมหาชัย ตำบลบางกระเจ้า ตำบลท่าจีน ตำบลบางหญ้าแพรก ตำบลท่าฉลอมและตำบลโกรกกราก อำเภอเมืองสมุทรสาคร จังหวัดสมุทรสาคร พ.ศ. ๒๕๔๗บังคับในเขตองค์การบริหารส่วนตำบลท่าทราย เว้นแต่ที่ขัดหรือแย้งกับข้อบัญญัตินี้ข้อ ๔ ในข้อบัญญัตินี้แนวเขตควบคุมอาคาร หมายความว่าพื้นที่บริเวณดังต่อไปนี้ทิศเหนือ จดคลองครุฝั่งใต้ทิศตะวันออก จดคลองตาเซาฝั่งตะวันตกทิศใต้ จดทางหลวงพิเศษหมายเลข๓๕ (ถนนพระราม ๒) ฟากเหนือและเขตเทศบาลนครสมุทรสาครทิศตะวันตก จดทางหลวงแผ่นดินหมายเลข๓๐๙๑ (ถนนเศรษฐกิจ ๑) ฟากตะวันออกทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในเขตองค์การบริหารส่วนตำบลท่าทรายอำเภอเมืองสมุทรสาคร จังหวัดสมุทรสาครภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๙,๕๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๙,๕๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้(๑)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร(๒) มีที่ว่างไม่น้อยกว่า ๖๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร(๓) เป็นไปตามข้อกำหนดในข้อ ๒ (๒) (ข) ๑, ๔,๕, ๖, ๗, ๘,๙ และ ๑๐ แห่งกฎกระทรวงตามข้อ ๓ ของข้อบัญญัตินี้ข้อ ๖ อาคารที่มีอยู่แล้วภายในพื้นที่ที่กำหนดตามข้อ๕ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๕ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลท่าทรายเป็นผู้รักษาการตามข้อบัญญัตินี้ประกาศณ วันที่ ๒๙ กันยายน พ.ศ. ๒๕๕๑อธิปพันธ์เปาอินทร์ปลัดองค์การบริหารส่วนตำบลท่าทรายปฏิบัติหน้าที่นายกองค์การบริหารส่วนตำบลท่าทราย[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลท่าทราย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่องค์การบริหารส่วนตำบลท่าทราย อำเภอเมืองสมุทรสาคร จังหวัดสมุทรสาคร พ.ศ.๒๕๕๑(ดูข้อมูลจากภาพกฎหมาย)วัชศักดิ์/ผู้จัดทำ๑๐พฤศจิกายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๗๓ ง/หน้า ๔๕/๕ พฤศจิกายน ๒๕๕๑